«Մենք ռեյտինգից ընդհանրապես հրաժարվելու հարցը չենք դնում, պարզապես ռեյտինգի կիրառումն անձնավորված, դասական տրամաբանության մեջ իրականացնելու կողմնակից ենք։ Դա ենթադրում է բաց ցանկերով քվեարկություն ամբողջ հանրապետությունով մեկ: Սա ամենաժողովրդավարական տարբերակն է։ Այսինքն, ընտրողը ոչ միայն կուսակցությանն է ընտրում, այլեւ այդ ցուցակում իր նախասիրությունն է հայտնում նախընտրած անձի նկատմամբ։ Այսպիսով՝ կուսակցությունը չի որոշում հերթականությունը, թե ով պետք է անցնի, այլ ժողովուրդն է որոշում՝ մանդատները կուսակցության մեջ ում տրվեն»,- ասաց Ռուստամյանը՝ հավելելով, որ դեմ չեն նաեւ փակ ցուցակներով գնալուն, երբ քաղաքացին ընտրում է ցուցակը՝ առանց դրա դասավորության մեջ փոփոխություն կատարելու իրավունքի, սակայն նախընտրելի է իր նշած առաջին տարբերակը: